বঙ্গসফরে প্রধানমন্ত্রী! কবে, কোথায় জনসভা করবেন তিনি?

ওয়েব ডেস্ক: ভোটের বাদ্যি কার্যত বেজে গিয়েছে। আর রাজনৈতিক দলগুলোও তাদের নিজেদের মত করে ধীরে ধীরে মাঠে নামতেও শুরু করছে। তবে, এরইমাঝে বঙ্গ সফরে আসতে পারেন প্রধানমন্ত্রী নরেন্দ্র মোদি। ভোট ঘোষণা পর্যন্ত অপেক্ষা নয়। তার অনেকটা আগেই পশ্চিমবঙ্গে নির্বাচনী অভিযান কার্যত শুরু করে দিচ্ছেন প্রধানমন্ত্রী নরেন্দ্র মোদী। চলতি বছরের ডিসেম্বর মাস থেকে পশ্চিমবঙ্গে মোদীর ভোটমুখী জনসভা শুরু হয়ে যাচ্ছে বলে বিজেপি সূত্রের খবর। নির্বাচনের আগে তার এই সফর অত্যন্ত গুরুত্বপূর্ণ বলেই মনে করা হচ্ছে।

সূত্রের খবর, সংসদের শীতকালীন অধিবেশনের মধ্যেই মোদির প্রথম সভা আয়োজনের পরিকল্পনা করছে বিজেপি। অধিবেশন চলবে ১ থেকে ১৯ ডিসেম্বর। ওই সময়ের মধ্যেই কোনও শনিবার বা রবিবার প্রধানমন্ত্রী বাংলায় আসতে পারেন। বিজেপির দাবি, ডিসেম্বর থেকে ভোট পর্যন্ত মোদি ১৪ থেকে ১৫টি জনসভা করবেন।

আরও পড়ুন: বঙ্গে ৩ বছর কাটালেন রাজ্যপাল, আবেগপ্রবণ হয়ে এদিন কী বললেন তিনি?

প্রসঙ্গত, গত কয়েক মাসে মোদি আলিপুরদুয়ার, দুর্গাপুর ও দমদমে সভা করেছিলেন। এরপর রানাঘাট বা তার আশপাশে একটি সভা হওয়ার কথা থাকলেও তা স্থগিত হয়েছে। তবে সূত্রের খবর, মোদির জনসভা হয়ত রানাঘাট থেকেই শুরু হতে পারে, এই নিয়ে রাজ্য বিজেপির একাংশের মধ্যে জল্পনা তুঙ্গে। তবে দিন-তারিখ যদিও এখনও ঠিক হয়নি।