আজ ট্রাম্প, মাস্কের সঙ্গে একান্ত বৈঠক প্রধানমন্ত্রীর

ওয়েব ডেস্ক: প্রধানমন্ত্রী নরেন্দ্র মোদি (Narendra Modi) আজ, বৃহস্পতিবার রাতে আমেরিকার (US) প্রেসিডেন্ট ডোনাল্ড ট্রাম্পের (Donald Trump) সঙ্গে বৈঠক (Meeting) করবেন। ডোনাল্ড ট্রাম্প ক্ষমতায় আসার পর এই প্রথম আমেরিকা সফর প্রধানমন্ত্রীর। বিশেষ করে ট্রাম্পের শুল্কনীতি ও অভিবাসন নীতির জেরে উদ্ভূত পরিস্থিতি নিয়ে আলোচনা হতে পারে বলে মনে করা হচ্ছে। প্রধানমন্ত্রী নরেন্দ্র মোদি এর আগে বিদেশে গিয়ে সেখানকার ব্যবসায়ীদের সঙ্গে বৈঠক করেছেন। এদিনই ওয়াশিংটনে টেসলা কর্ণধার এলন মাস্কের সঙ্গে বৈঠক তাঁর। এর আগেও মোদি ও মাস্ক বহুবার দেখা করেছেন। মাস্ক এখন ট্রাম্প প্রশাসনের গুরুত্বপূর্ণ ব্যক্তিত্ব।

এদিন মাস্কের সঙ্গে ট্রাম্পের একান্ত বৈঠক। স্টারলিঙ্ক কি ভারতে প্রবেশ শুরু করবে, তা নিয়ে বিস্তারিত আলোচনা হতে পারে। ভারতে স্পেক্ট্রাম সংক্রান্ত ব্যবসার জন্য ইতিমধ্যে আগ্রহ দেখিয়েছে মাস্ক। তবে টেসলার ভারতের বাজারে আসা নিয়ে আলোচনা হবে কি না তা জানা যায়নি। তবে ইলেকট্রিক গাড়িতে ভারতের চড়া আমদানি শুল্ক নিয়ে এর আগে উদ্বেগ প্রকাশ করেছিলেন মাস্ক।

আরও পড়ুন: আমেরিকা পৌঁছলেন নরেন্দ্র মোদি, ট্রাম্পের সঙ্গে দ্বিপাক্ষিক বৈঠকের সম্ভাবনা

এদিন মোদি বৈঠক করবেন বিবেক রামস্বামী, আমেরিকার জাতীয় নিরাপত্তা উপদেষ্টা মাইকেল ওযালটজের সঙ্গেও। ওয়াশিংটন ডিসিতে পৌঁছে প্রধানমন্ত্রী নরেন্দ্র মোদি ভারত ও আমেরিকার মধ্যে সম্পর্ক গভীর করার বার্তা দেন।